Diari Oficial de la Generalitat Valenciana


Sumari del DOGV 3699, del 01-03-2000 (2000/1550)

ORDRE de 22 de febrer de 2000, de la Conselleria d'Agricultura, Pesca i Alimentació, per la qual s'estableixen les condicions d'accés a les ajudes del programa de millora de la qualitat en la producció de l'oli d'oliva per a la campanya 1999-2000.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3699

Data del DOGV
:   01-03-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/1550


Data del document
:   22-02-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * ajuda pública
    * suport econòmic
    * oleïcultura
    * oli d'oliva

ORDRE de 22 de febrer de 2000, de la Conselleria d'Agricultura, Pesca i Alimentació, per la qual s'estableixen les condicions d'accés a les ajudes del programa de millora de la qualitat en la producció de l'oli d'oliva per a la campanya 1999-2000. [2000/M1550]
  
En el Reglament (CE) 528/1999, de la comissió, de 10 de març, pel qual s'estableixen les mesures destinades a millorar la qualitat de la producció oleícola, i en el Reglament (CE) 539/1999, d'11 de març, pel qual es fixa el finançament d'aquestes mesures per al cicle productiu 1999-2000, s'estableix el conjunt d'accions que poden emprendre els estats membres.
  
El MAPA ha elaborat una sèrie d'ordres en què s'estableixen les bases de regulació per a la concessió d'ajudes per a la realització, per part d'associacions, federacions i organitzacions sense ànim de lucre directament relacionades amb el sector oliverer almasserer, d'activitats englobades en aquest programa de millora de la qualitat en la producció d'oli d'oliva.
  
Atés que la gestió correspon a la Generalitat Valenciana, pel que fa a les activitats desenvolupades a la Comunitat Valenciana, i com que cal desplegar aspectes puntuals de les ordres del MAPA, és necessari definir-los, i amb aquesta intenció
  
ORDENE
  
Article 1. Objecte
  
Per mitjà d'aquesta ordre s'estableixen els terminis i les condicions per a la concessió d'ajudes en l'àmbit de la Comunitat Valenciana corresponent als subprogrames del programa de millora de la qualitat en la producció d'oli d'oliva, gestionats per la Conselleria d'Agricultura, Pesca i Alimentació i regulats de manera genèrica en les ordres del MAPA següents:
  
- Ordre d'11 de gener de 2000, per la qual s'estableixen les bases reguladores d'ajudes per a l'execució del pla d'assistència tècnica a les almàsseres, previst en l'Ordre de 26 d'abril de 1999, per la qual s'aprova el programa de millora de la qualitat de la producció de l'oli d'oliva per a la campanya 1999-2000.
  
- Ordre d'11 de gener de 2000, per la qual s'estableixen les bases reguladores d'ajudes per a l'execució del pla de millora de l'eliminació dels residus de la trituració en condicions que no siguen nocives per al medi ambient, previst en l'Ordre de 26 d'abril de 1999, per la qual s'aprova el programa de millora de la qualitat de la producció de l'oli d'oliva per a la campanya 1999-2000.
  
- Ordre d'11 de gener de 2000, per la qual s'estableixen les bases reguladores d'ajudes per a l'execució dels diagnòstics d'anàlisi de riscos i control de punts crítics (ARCPC), previstos en l'Ordre de 26 d'abril de 1999, per la qual s'aprova el programa de millora de la qualitat de la producció de l'oli d'oliva per a la campanya 1999-2000.
  
- Ordre d'11 de gener de 2000, per la qual s'estableixen les bases reguladores d'ajudes per a l'execució de cursos de formació previstos en l'Ordre de 26 d'abril de 1999, per la qual s'aprova el programa de millora de la qualitat de la producció de l'oli d'oliva per a la campanya 1999-2000.
  
Article 2. Beneficiaris de les ajudes
  
Seran beneficiaris de les ajudes regulades en aquesta ordre les associacions, federacions i organitzacions sense ànim de lucre directament relacionades amb el sector oliverer almasserer.
  
Article 3. Objecte i quantia de les ajudes
  
L'objecte de les ajudes serà el que apareix en les ordres del MAPA esmentades.
  
Les ajudes objecte d'aquesta ordre seran finançades a càrrec dels fons de FEOGA-Garantia, previstos en l'Ordre de 26 d'abril de 1999, del Ministeri d'Agricultura, per la qual s'aprova el programa de millora de la qualitat de la producció de l'oli d'oliva per a la campanya 1999-2000.
  
La Conselleria d'Agricultura, Pesca i Alimentació efectuarà la concessió de les ajudes a càrrec de la línia 2015 del capítol IV del programa 714.50, Ordenació i garantia agrària en el marc de la PAC.
  
Article 4. Sol·licituds
  
Les sol·licituds s'adreçaran a l'Institut Valencià de Qualitat Agroalimentària. Conselleria d'Agricultura, Pesca i Alimentació, carrer d'Amadeu de Savoia, 2, 46709 València.
  
Les sol·licituds aniran acompanyades de la documentació següent:
  
a) Documentació que acredite la capacitat de l'entitat sol·licitadora per ser beneficiària de les ajudes.
  
b) Poders que habiliten el signant per actuar en nom de l'entitat sol·licitadora.
  
c) Justificació de trobar-se al corrent de les obligacions fiscals i de Seguretat Social.
  
d) Memòria de l'activitat que desplegarà.
  
El termini de presentació de sol·licituds finalitzarà deu dies després de la publicació d'aquesta ordre.
  
Article 5. Resolució
  
No obstant això, no es resoldrà la concessió d'ajudes a les sol·licituds presentades mentre no es publiquen els imports globals màxims per a aquesta línia d'ajudes després de consignar-se el repartiment de l'assignació pressupostària del MAPA i s'efectuen les retencions de crèdit oportunes.
  
Article 6. Termini d'execució
  
Les activitats objecte de subvenció es realitzaran abans del dia 30 d'abril de 2000.
  
Article 7. Justificació i pagament
  
La justificació de la inversió es realitzarà abans de deu dies després de finalitzada l'activitat objecte de subvenció.
  
La justificació es realitzarà per mitjà de factures i justificants de pagament, contractes de personal si s'escau o qualsevol altre document admissible en dret.
  
Els documents justificatius a què es fa referència en el paràgraf anterior s'acompanyaran d'una memòria amb el resultat de l'activitat, i en tot cas hauran de contenir els aspectes previstos en les ordres del MAPA esmentades.
  
Article 8. Controls
  
La Conselleria d'Agricultura, Pesca i Alimentació podrà efectuar els controls que trobe oportuns per comprovar el desenvolupament adequat de les activitats objecte d'ajuda, entre ells presentar-se en el lloc de realització de l'activitat per comprovar-ne in situ la correcta realització.
  
Disposició addicional
  
Es faculta el director de l'Institut Valencià de Qualitat Agroalimentària, com a coordinador general de la Conselleria d'Agricultura, Pesca i Alimentació per al Programa Nacional de Qualitat de l'Oli d'Oliva, perquè dicte les instruccions oportunes per a la correcta aplicació d'aquesta ordre.
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 22 de febrer de 2000
  
La consellera d'Agricultura, Pesca i Alimentació,
  
MARIA ÀNGELS RAMON-LLIN I MARTÍNEZ